Chapter 1

Chapter 2

Chapter 3

Chapter 4

Chapter 5

Chapter 6

Chapter 7

Chapter 8

Chapter 9

Chapter 10

Chapter 11

Chapter 12

Chapter 13

Chapter 14

Chapter 15

Chapter 16

Chapter 17

Chapter 18

Chapter 19

Chapter 20

Chapter 21

Chapter 22

Chapter 23

Chapter 24

Chapter 25

Chapter 26

Chapter 27

Chapter 28

Chapter 29

Chapter 30

Chapter 31

Chapter 32

Chapter 33

Chapter 34

Chapter 35

Chapter 36

Chapter 37

Chapter 38

Chapter 39

Chapter 40

Chapter 41

Chapter 42

Chapter 43

2

Wolof

Tànk-ndànk

2018

Ce travail est disponible sous la licence Creative Commons Attribution 4.0 IGO. Sous cette licence, il est accordé le droit de copier, de distribuer, de diffuser et d’adapter ce document y compris à des fins commerciales selon les conditions énoncées sur le site électronique suivant :

https://creativecommons.org/

Bés bi ñuy màggal garab . ........................................................ 4

Njariñu garab ....................................................................... 12

Meññeef yi ............................................................................ 20

Toolu lujum ............................................................................ 28

Aali ak ceebu jën bi .................................................................. 36

Li téere bi ëmb

Woote nañu waxtaan ca pénc ma.

Njiitu dëkk bi indi na mbooloo

mu takku.

Muy jigeen, di góor, ñépp ñëw nañu.

Bés bi ñuy màggal garab

Direktëer, muse yi ak madam yi, kenn desul.

Siis yi doy nañu, baas yi jot nañu.

Rajo yi yëgle nañu bés bi.

Xale yi indi nañu itam ay nataal.

Am na nataal yuy wone bekkoor.

Yeneen feeñal nit ñuy noppalu ci taatu garab.

Gis nanu itam garab yu daanu

ak i médd.

Suuf si wow koŋŋ, naaj wi tàng jépp.

Digle nañu ne ku nekk na

jëmbët garab.

Nanu toppatoo garab yi bàyyi

di leen dagg.

Nit ak garab a dëkk.

Dénkaane nañu jëmbët daqaar, dànq ak déem.

Xamle nañu it ne sump dafa

bare njariñ.

Wax nañu ne toolu màngo dina indi alal.

Nanuy naan nalitu bisaab,

buy ak ditax.

Nanuy lekk xaal, bare na ndox.

Na ku nekk jëmbat garab

ci buntu këram.

Ñépp bég nañu ci waxtaan wi.

Jigeen ñaa ngi yóbbaale njëmbët

yu wuute.

Góor ñiy jëkkante ak ñoom

ci tànn bi.

Ñaari xalee dem ci àll bu bare garab. Ñu gis Siddeem ak Sump su ñor jale.

Xale ya for ca, def ci seen i poos.

Njariñu garab

Garabu Dimb lañu dajeel.

Sargal ko, toog ci suufu

keppaar ga, noppalu.

Dimb ne dinaa joxe mutt

ak yàppu Saalum.

Xale ya dukk-dukki ba xiif,

séen New.

Ñu nuyoo, New rotal pomi Kajoor

yu rëy.

Xale ya lekk, ba suur, wéeru, nelaw.

Ñu yeewu, gis Kàdd gu yor ay dég.

Dafay naatal dugub,

di dundal nit ak mala.

Xale ya geestu, gis Daqaar mu sëq.

Ñu nuyoo, Daqaar daggal leen bénqal ju wex.

Mu ne Ndakaaru mooy sama turandoo,

Gone ya doxaat tuuti, gis Uul ne gicc.

Ñu nuyoo, garabu uul bég,

may leen uul.

Xale ya macc ko, seen coono

yaram naaw.

Ñu dégg Tol ak Màdd ñuy waxtaan.

Ñu nuyoo, ñu fay leen,

wittal leeni doom.

Màdd dafay safal gémmiñ,

Tol di tol-toli.

Xale yi jaaxle ci ni Guy yaatoo.

Xel yi xalaat xanaa kii mooy

buuru garab.

Guy ne dinaa joxe buy,

laalo aki buum.

Meññeef yi daje nañu di wone

seen bopp.

Banaana ne dama lunk ni weer wi.

Dama juddu wert, màgg puur.

Meññeef yi

Man pàppaayo rëy naa, bare ñam.

Dama taaru, bare ferñeent.

Màngo ne ku ma ñam xam

sama neexaay.

Pàmpalmuus ne dama wërngalu,

saf te forox.

Limoŋ ne ko dijj nga waaye

maa forox.

Ku ci nekk di cëppi-cëppi.

Buy, doomu Guy dox seen diggante.

Neena leen wone sa bopp

jarul xiiroo.

Ku nekk ci ñoom dellu sa palaas.

Daqaar ne maay neexal ceebu jën. Tol poñe ko ne man mii lañu taamu.

Màdd ne man la xale yiy jëkkante.

Uul ne ku ma macc xam sama cafka.

Màdd tëb, bëgg koo dëkk.

Buy ne ku fi xulóoti ma dàq la.

Ditax ne xale bu xiibon na ma seetsi.

Dinaa ko dolli kàttan ba

mu wér péŋŋ.

Su boobaa, dina dem fowi

ak moroomam yi.

Dànq ne dëgër naa waaye neex naa.

Buy ne dégluleen seen buur.

Man doŋŋ lañu taamu

ci laaxu cosaan.

Ab tool la woon, am gàncax yu bare.

Ku nekk ci ñoom, bëgg ñu xam la.

Kànja ne ku may lekk doo seere.

Toolu lujum

Suppome ak tegleem ne maay

xaritu ceeb.

Dañu may woowe yàppu Caaroy.

Karoot ne ku may lekk gis bu baax.

Batañse dott-dotti ne man

dama rafet.

Xoolleen ma man, ni may nes-nesee.

Jaxatu tàccu, regaju ne, man gënuloo maa rafet.

Naajo yékkati xobam ne fii

ñépp a rafet.

Tamaate di seetu,

ne man de dama xonq.

Kaani salaat sëgg, tisóoli, gunoor yépp naaw.

Yomb ne dëggit, li Naajo wax, dëgg la.

Sunu tool bi amul lujum bu ñaaw.

Yamb ganesi bisaab bu xonq

ak bu weex.

Ñu ubbi séeni tóor-tóor,

may ko pëndax.

Bisaabu xob biy uppu ne maay

nekk bëgëj.

Pombiteer ne man duma Pataas.

Pataas ne, moo, man itam,

duma Pombiteer.

Kaani ne gis ngeen, man mii dama wex.

Boroom tool bi duy ñaari rosuwaal ak ndox.

Ñëw na roose leen ñu naan, sangu.

Gàncax yi di woy, fo ak a ree.

Aali Dogo dafa tukki woon lu yàgg.

Moom, ku bëgg ceebu jën la.

Aali ak ceebu jën bi

Aali ñibbisi na, ñëw kër maamam.

Indil na maamam ay dàll sërica.

May na ko itam benn caqu peme.

Aali fekk Maam Sanu ci waañ wi.

Maam Sanu ne Aali na ñëw

ëllëg añsi.

Aali bég, raay biiram di xalaat ceeb bi.

Maam Sanu ku mën a togg la.

Ca ëllëg sa, Aali fekk maamam

muy rëgël.

Maam Sanu nar na togg añ bu neex.

Ci suba, la Maam Sanu

dem marse duggi.

Fàttewul dara.

Jënd na jën, gejj, tamaate ak yéet.

Fàttewul itam lujum yi,

daqaar ak ceeb.

Maam Sanu mag la,

waaye dafa sawar.

Juroom-benn fukki at la am,

di liggeey.

Foo ko fekk, mu ngi def dara.

Aali mu ngi lekk ceeb bi

maamam togg.

Bi mu lekkee ba suur, ne jaraw-lakk.

Aali ne, nëbbal ceeb ci sama waliis.